**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Научни изследвания, иновации и дигитализация за интелигентна трансформация“ 2021-2027**

**Процедура чрез директно предоставяне на безвъзмездна финансова помощ**

**BG16RFPR002-1.018 Подкрепа за български иновационни предприятия с проекти, получили „Печат за високи постижения“**

Съдържание:

[1. Наименование на програмата: 3](#_Toc193181300)

[2. Наименование на приоритета и специфичната цел: 3](#_Toc193181301)

[3. Наименование на процедурата: 3](#_Toc193181302)

[4. Измерения по кодове: 3](#_Toc193181303)

[5. Териториален обхват: 3](#_Toc193181304)

[6. Цели на предоставяната безвъзмездна финансова помощ по процедурата и очаквани резултати: 4](#_Toc193181305)

[7. Индикатори: 6](#_Toc193181306)

[8. Общ размер на безвъзмездната финансова помощ по процедурата и разпределение по региони: 7](#_Toc193181307)

[9. Минимален (ако е приложимо) и максимален размер на безвъзмездната финансова помощ за конкретен проект: 8](#_Toc193181308)

[10. Процент на съфинансиране: 8](#_Toc193181309)

[11. Допустими кандидати: 9](#_Toc193181310)

[11.1 Критерии за допустимост на кандидатите 9](#_Toc193181311)

[11.2. Критерии за недопустимост на кандидатите 10](#_Toc193181312)

[12. Допустими партньори (ако е приложимо): 13](#_Toc193181313)

[13. Дейности, допустими за финансиране: 13](#_Toc193181314)

[13.1. Недопустими дейности 15](#_Toc193181315)

[14. Категории разходи, допустими за финансиране: 16](#_Toc193181316)

[14.1. Условия за допустимост на разходите 17](#_Toc193181317)

[14.2. Допустими разходи 18](#_Toc193181318)

[14.3. Недопустими разходи 20](#_Toc193181319)

[15. Допустими целеви групи (ако е приложимо): 22](#_Toc193181320)

[16. Приложим режим на минимални/държавни помощи (ако е приложимо): 22](#_Toc193181321)

[17. Хоризонтални политики: 23](#_Toc193181322)

[18. Продължителност на процедурата: 24](#_Toc193181323)

[19. Ред за оценяване на проектните предложения: 24](#_Toc193181324)

[20. Критерии и методика за оценка на проектните предложения: 25](#_Toc193181325)

[21. Начин на подаване на проектните предложения/концепциите за проектни предложения: 26](#_Toc193181326)

[22. Списък на документите, които се подават на етап кандидатстване: 27](#_Toc193181327)

[23. Краен срок за подаване на проектните предложения: 33](#_Toc193181328)

[24. Адрес за подаване на проектните предложения/концепциите за проектни предложения: 34](#_Toc193181329)

[25. Допълнителна информация 34](#_Toc193181330)

[26. Приложения към Условията за кандидатстване: 35](#_Toc193181331)

## 1. Наименование на програмата:

Програма „Научни изследвания, иновации и дигитализация за интелигентна трансформация“ 2021-2027 (ПНИИДИТ)

## 2. Наименование на приоритета и специфичната цел:

Приоритет 1 „Устойчиво развитие на българската научно-изследователска и иновационна екосистема“.

Приоритетно направление 4 „Синергия с програми Хоризонт Европа и Цифрова Европа”.

Специфична цел: RSO1.1. „Развитие и засилване на капацитета за научни изследвания и иновации и на внедряването на модерни технологии“ (ЕФРР).

## 3. Наименование на процедурата:

**Подкрепа за български иновационни предприятия с проекти, получили „Печат за високи постижения“.**

## 4. Измерения по кодове:

**Измерение 1 – Област на интервенция**

**10** Научноизследователски и иновационни дейности в МСП, включително изграждане на мрежи

**Измерение 2 — Форма на финансиране**

**01** Безвъзмездни средства

**Измерение 3 - Териториален механизъм за изпълнение и териториална насоченост:**

**08** Други видове целеви територии (ИТИ)

**33.** Други подходи - Без целеви територии.

**Измерение 6 - Допълнителни тематични области във връзка с ЕСФ+**

**09** Не се прилага.

**Измерение 7 - Равенство между половете във връзка с ЕСФ+, ЕФРР, КФ и ФСП**

**03** Неутралност по отношение на пола

## 5. Териториален обхват:

Проектните предложения по процедурата следва да бъдат изпълнени на територията на Република България и на територията, посочена в проекта за научноизследователска и развойна дейност и/или на проучване за осъществимост според правилата на програма „Хоризонт 2020“ или „Хоризонт Европа“, придружен от сертификат „Печат за високи постижения“ от Европейския иновационен съвет в конкурсните сесии на програма „Хоризонт 2020“ или „Хоризонт Европа“ на Европейската комисия.

*Резултатите от изпълнението на проекта следва да се ползват на територията на Република България.*

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**

Целта по настоящата процедура е да се осигури подкрепа на български иновационни предприятия с проекти, получили знак за качество „Печат за високи постижения“ от Европейския съвет по иновациите.

Знакът за качество „Печат за високи постижения“ се присъжда на проекти, кандидатстващи за финансиране по „Хоризонт 2020 или Хоризонт Европа“ — рамковите програма на ЕС за научни изследвания и иновации. Печатът за високи постижения предоставя уникална възможност на регионите и държавите членки напълно да се възползват от висококачествения процес за оценка в рамките на „Хоризонт 2020“ или „Хоризонт Европа“. Благодарение на печата те ще могат лесно да идентифицират и евентуално да подкрепят висококачествени предложения от обещаващи иновативни предприятия, които имат амбиция да растат и да се конкурират на международно равнище. Това ще им помогне да спестят време и пари и да подобрят резултатите в областта на научните изследвания и иновациите, както и въздействието на местно равнище в своите региони.

Поради своята висока добавена стойност, проектите, отличени с „Печат за високи постижения“ ще бъдат подкрепени по настоящата процедура в рамките на ПНИИДИТ, в съответствие със стратегията за интелигентна специализация и конкретните цели на Програмата.

**Обосновка**

В рамките на приоритет 1 „Устойчиво развитие на българската научно-изследователска и иновационна екосистема“ на Програма „Научни изследвания, иновации и дигитализация за интелигентна трансформация“ 2021-2027 г. (ПНИИДИТ), Приоритетно направление 4 се предвижда прилагането на синергиен подход с програмите за директно управление на европейско ниво.

Един от инструментите е предоставянето на алтернативно финансиране за проекти, отличени със знака за качество на ЕК – „Печат за високи постижения“ в рамките на програмите за научни изследвания и иновации – „Хоризонт 2020“ или „Хоризонт Европа“ 2021-2027 г. (програма „Хоризонт Европа“) и по-специално в конкурсите на Европейския иновационен съвет, под-програма „Ускорител“. Чрез нея се финансират иновативни предприятия, които да развиват иновации, с потенциал за създаване на изцяло нови продукти и технологии и/или за развитието на нови пазарни ниши.

***Иновационно предприятие*** *по смисъла на чл. 2, пар. 80, букв. „в“ от Регламент (ЕС) № 651/2014[[1]](#footnote-2) е предприятие, което най-малко три години преди предоставянето на помощта по настоящата процедура е получило знак за качество „Печат за високи постижения“ от Европейския съвет по иновациите в съответствие с чл. 2, пар. 23 и чл. 15, пар. 2 от Регламент (ЕС) 2021/695 на Европейския парламент и на Съвета[[2]](#footnote-3) или е получило инвестиция от фонда на Европейския съвет по иновациите, например инвестиция в контекста на програмата „Ускорител“, посочена в член 48, параграф 7 от Регламент (ЕС) 2021/695.*

**Под-програма „Ускорител**“ се фокусира върху подкрепа за иновациите, които се основават на научни открития или технологични пробиви (в т.ч. и дълбокотехнологични иновации) и при които е необходимо значително финансиране в продължение на дълъг период от време, преди да може да се генерира възвръщаемост на инвестициите. Такива иновации често срещат трудности при привличането на финансиране, тъй като рисковете и периодът от време са твърде високи. Финансирането и подкрепата от инструмента „Ускорител“ на Европейския съвет по иновациите подпомага по-късните етапи на развитие на технологиите и тяхното разрастване.

Проектите по линия на програма „Ускорител“ на Европейския съвет по иновациите обхващат иновационни дейности, включително демонстриране на технологията в съответната среда, прототипиране и демонстрация на системно равнище, научноизследователска и развойна дейност и изпитвания, необходими за изпълнение на регулаторните изисквания и изискванията за стандартизация, управление на интелектуалната собственост и одобрение за пускане на пазара.

Проектите на български иновационни предприятия, отличени с „Печат за високи постижения“ следва да съответстват на дейностите по ПНИИДИТ и да отговарят на приоритетите и тематичните области на **Иновационната стратегия за интелигентна специализация 2021-2027 (ИСИС)**. Приоритетите на ИСИС, както и петте дефинирани в стратегията тематични области отразяват ново формулираните на европейско ниво приоритети и акцентират върху водещата роля на двойния цифров и зелен преход като необходимо условия за постигане на устойчиво и конкурентоспособност икономическо развитие.

Тематичните области на ИСИС за 2021-2027 са:

1. Информатика и ИКТ;

2. Мехатроника и микроелектроника;

3. Индустрия за здравословен живот, биоикономика и биотехнологии;

4. Нови технологии в креативните и рекреативните индустрии;

5. Чисти технологии, кръгова и нисковъглеродна икономика.

ИСИС 2021-2027 е стратегическата рамка за устойчиво развитие, базирано на научни изследвания и иновации, на териториалния капацитет и амбиции на регионите и на широкото участие на заинтересованите страни. Стратегията има водеща роля за укрепването на регионалните иновационни екосистеми, за да могат те да поддържат и стимулират икономическия растеж.

**Очаквани резултати**

Очакваните резултати от интервенциите по настоящата процедура са, както следва:

- Осигурена подкрепа за финансиране на български иновационни предприятия с проекти, отличени с „Печат за високи постижения“ в рамките на политиките на ЕС

- Нарастване на броя на предприятията с проекти, отличени с „Печат за високи постижения“ от Европейския съвет по иновациите за изпълнение на програма „Хоризонт 2020“ или „Хоризонт Европа“

- Повишаване на иновационният капацитет на предприятията, и на техния потенциал за разработване на нови продукти и технологии, базирани на знанието и цифровите технологии.

## 7. Индикатори:

В съответствие с Приоритет: 1. „Устойчиво развитие на българската научно-изследователска и иновационна екосистема“, Специфична цел: RSO1.1. „Развитие и засилване на капацитета за научни изследвания и иновации и на внедряването на модерни технологии (ЕФРР)“, проектните предложения по настоящата процедура следва задължително да имат принос към постигането на следните показатели:

Индикатори за краен продукт:

**RCO01 Подпомагани предприятия – брой**

Показателят отчита всички предприятия, които получават парична подкрепа от ЕФРР по ПНИИДИТ. За целите на този показател предприятията са ориентирани към печалба организации, които произвеждат стоки и услуги за задоволяване на нуждите на пазара. В рамките на настоящата процедура показателят измерва микро-, малки и средни предприятия.

**RCO02 Подпомагани предприятия с безвъзмездни финансови средства – брой**

Показателят отчита Брой предприятия, получаващи парична подкрепа под формата на безвъзмездна финансова помощ по настоящата процедура. За определението за „предприятие“ вж. RCO01.

Индикатори за резултат:

**SR10 Подкрепени предприятия с „Печат за върхови постижения“**

Показателят измерва броя на микро, малките и средни предприятия, които са получили „Печат за върхови постижения“ от Европейския съвет по иновациите в рамките на програма „Хоризонт 2020“ или „ Хоризонт Европа“.

**ВАЖНО: УО на ПНИИДИТ служебно е определил целевата стойност на посочените по-горе индикатори за всички проектни предложения в зависимост от мястото на изпълнение на проекта (регион в преход или по-слабо развит регион). В тази връзка в раздел „Индикатори“ от Формуляра за кандидатстване, кандидатите СЛЕДВА единствено да добавят всеки от посочените по-горе инидикатори за съответния регион (регион в преход или по-слабо развит регион).**

## 8. Общ размер на безвъзмездната финансова помощ по процедурата и разпределение по региони:

**Общият финансов ресурс** по процедурата е в размер на **39 116 600,00 лв.**, от които средствата от Европейски фонд за регионално развитие (ЕФРР) са в размер на 32 271 195,00 лв.и средствата в размер на 6 845 405,00 лв. представляват национално съфинансиране. Разпределението на финансовия ресурс по процедурата по региони е както следва:

|  |  |  |  |
| --- | --- | --- | --- |
| **Категория регион** | **Общ размер на БФП** | **Средства от ЕФРР[[3]](#footnote-4)** | **Национално съфинансиране** |
| **Регион в преход (ЮЗР)** | **6 519 433,33 лева**  3 333 333,33евро | **4 563 603,33 лева**  2 333 333,33 евро | **1 955 830,00 лева**  1 000 000,00 евро |
| **По-слабо развити региони:**  **СЗР, СЦР, СИР, ЮЦР, ЮИР** | **32 597 166,67 лева**  16 666 666,67 евро | **27 707 591,67 лева**  14 166 666,67евро | **4 889 575,00 лева**  2 500 000,00 евро |
| **Общо:** | **39 116 600,00 лева**  20 000 000,00 евро | **32 271 195,00 лева**  16 500 000,00 евро | **6 845 405,00 лева**  3 500 000,00 евро |

Бюджетът по процедурата следва да се превалутира по фиксинга на БНБ за 1 евро – 1.95583 лева към датата на обявяване.

**ВАЖНО:** Проектните предложения следва да се изпълняват само в една от горепосочените две категории региони: в преход или в по-слабо развити региони. Административен договор за предоставяне на безвъзмездна финансова помощ може да се сключи с кандидат с одобрено проектно предложение по настоящата процедура САМО, в случай че е наличен финансов ресурс за всички кандидати с одобрено за финансиране проектно предложение за съответния регион на планиране и за съответния период на подаване на проектни предложения, посочени в т. 23 от Условията за кандидатстване. В тази връзка, в рамките на бюджета за региона в преход – Югозападен регион, Управляващият орган си запазва правото да пренасочи свободния (остатъчен) финансов ресурс (в случай че такъв е наличен) към по-слабо развити региони - (Северозападен регион, Северен централен регион, Североизточен регион, Южен централен регион и Югоизточен регион). Не е допустимо пренасочване на остатъчен ресурс (ако такъв е наличен) от по-слабо развитите региони към региона в преход (Югозападен регион). В случай на одобрение на изменение на ПНИИДИТ за преразпределение на средства от „По-слабо развити региони“ към регион „В преход“, Управляващият орган ще приложи актуалното разпределение по региони на общия размер на безвъзмездната финансова помощ по настоящата процедура.

## 9. Минимален (ако е приложимо) и максимален размер на безвъзмездната финансова помощ за конкретен проект:

По процедурата няма изискване за **минимален размер** на безвъзмездната финансова помощ.

**Максималният размер** на безвъзмездната финансова помощ на всяко конкретно проектно предложение следва да е в съответствие с оценените проекти, отличени с „Печат за високи постижения“, но не повече от определения максимален размер по съответната конкурсна сесия съгласно работната програма на програма „Хоризонт 2020“ или „Хоризонт Европа“. Съгласно чл. 25а, пар. 4 от Регламент (ЕС) № 651/2014 г. максималният размер на помощта по настоящата процедура не надвишава 4 889 575 лева (левовата равностойност на 2,5 милиона евро) на МСП за проект за научноизследователска и развойна дейност.

## 10. Процент на съфинансиране:

Максималният интензитет на безвъзмездната финансова помощ по настоящата процедура за директно предоставяне BG16RFPR002-1.018 Подкрепа за български иновационни предприятия с проекти, получили „Печат за високи постижения“ не надвишава процента за финансиране, определен за този проект съгласно правилата на програма „Хоризонт 2020“ или „Хоризонт Европа“. В съответствие с условието на чл. 25а, пар. 5 от Регламент (ЕС) № 651/2014 г. на Комисията максималният интензитет по процедурата е до 70% от допустимите разходи и той няма да бъде надвишаван за цялото публично финансиране, предоставено за всеки проект. Следва да се има предвид, че в публичното финансиране се включва и това получено от ЕК по програма „Хоризонт 2020“ или „Хоризонт Европа“.

Съгласно чл. 7, пар. 1 от Регламент (ЕС) № 651/2014 г. на Комисията  за да се изчислят интензитетът на помощта и допустимите разходи, всички използвани данни се събират преди приспадането на данъци или други такси. Данъкът върху добавената стойност, начислен върху допустимите разходи, който подлежи на възстановяване не се взема предвид при изчисляване на интензитета на помощта и допустимите разходи. Допустимите разходи се подкрепят с документни доказателства, които са ясни, конкретни и актуални. Размерите на допустимите разходи са в съответствие с опростени варианти за разходите, чрез прилагане на еднократна сума, за което се прилагат съответните правила в съответствие с чл. 53, пар. 1 б. „в“ от Регламент (ЕС) 2021/1060.

## 11. Допустими кандидати:

## 11.1 Критерии за допустимост на кандидатите

Допустими кандидати по настоящата процедура за директно предоставяне по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) и чл. 2, т. 2 от ПМС № 23 от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г (ПМС № 23/2023 г.), са:

1. Предприятия, чиито проекти са отличени с „Печат за високи постижения“ (Seal of Excellence, SoE) от Европейския иновационен съвет, в конкурсните сесии на програма „Хоризонт 2020“ или „Хоризонт Европа“;

И

2. Търговци по смисъла на Търговския закон или Закона за кооперациите или да са еквивалентно лице по смисъла на законодателството на държава-членка на Европейското икономическо пространство;

Клонове на юридически лица, регистрирани в България, не могат да участват в процедурата поради липсата на самостоятелна правосубектност.

В случай че кандидатите са еквивалентно лице на търговци по смисъла на Търговския закон или на Закона на кооперациите съгласно законодателството на държава-членка на Европейското икономическо пространство, с оглед извършване на плащания по настоящата процедура, към датата на изплащане на помощта, кандидатът/крайният получател следва да е регистриран по реда на Закона за търговския регистър и регистъра на юридическите лица с нестопанска цел (ЮЛНЦ). С цел избягване на подмяна на оценката новорегистрираното предприятие следва да бъде дружество по смисъла на Търговския закон с едноличен собственик на капитала. Едноличният собственик на капитала на новорегистрираното предприятие следва да бъде чуждестранното предприятие-кандидат по процедурата.

И

3. Да са микро, малки и средни предприятия по смисъла на чл. 3 и чл. 4 от Закона за малките и средните предприятия и Приложение I на Регламент (ЕС) № 651/2014.

**ВАЖНО:** За удостоверяване на съответствието с изискването по т. 3) кандидатите попълват и представят Декларация за обстоятелствата по чл. 3 и чл. 4 от Закона за малките и средните предприятия (Приложение 4), като Управляващият орган на ПНИИДИТ ще извършва документална проверка на категорията на кандидата (микро, малко или средно предприятие).

И

4. Кандидатът посочва, че разполага с необходимите финансови ресурси и механизми за покриване на оперативните разходи и разходите за поддръжка по операциите, включващи инвестиции в инфраструктура или производствени инвестиции, за да се гарантира тяхната финансова устойчивост, в изпълнение на чл. 25, ал. 2 от ПМС 23/2023 г.

Въз основа на извършената оценка на проектното предложение от експертите по процедурата на ЕК по “Хоризонт 2020“ или „Хоризонт Европа“ (Evaluation Summary Report) се установява, че Кандидатът разполага с административен и оперативен капацитет. За удостоверяване на финансовия капацитет на Кандидата в т. „Допълнителна информация, необходима за оценка на проектното предложение“, поле „Финансов капацитет на кандидата“ от Формуляра за кандидатстване, същият следва задължително да представи информация, че разполага с необходимите финансови ресурси и механизми, позволяващи да се изпълнят предложените в проектното предложение дейности и да се гарантира тяхната финансова устойчивост.

## 11.2. Критерии за недопустимост на кандидатите

**1)** Съгласно чл. 25, ал. 2 от Закона за управление на средствата от европейските фондове при споделено управление (ЗУСЕФСУ) и Постановление № 23/2023[[4]](#footnote-5) г. в процедурата не могат да участват и безвъзмездна финансова помощ не се предоставя на лица за които са налице обстоятелства за отстраняване от участие в процедура за възлагане на обществена поръчка съгласно чл. 54 и чл. 55 от Закона за обществени поръчки (ЗОП). Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от ПМС № 23/2023 г., чрез Декларацията при кандидатстване (Приложение 2). Потенциалните кандидати не могат да участват в процедурата чрез подбор на проектни предложения и да получат безвъзмездна финансова помощ, в случай че:

а) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301-305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община и към общината по седалището на кандидата, или аналогични задължения съгласно законодателството на държавата, в която кандидатът е установен, доказани с влязъл в сила акт на компетентен орган, и не е допуснато разсрочване, отсрочване и обезпечение на задълженията, или размерът на неплатените дължими данъци или социалноосигурителни вноски е повече от 1 на сто от сумата на годишния общ оборот за последната приключена финансова година, или е повече от 50 000 лева;

л) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата, са правили опит да:

i) повлияят на вземането на решение от страна на УО, свързано с отстраняването, подбора или възлагането, включително чрез предоставяне на невярна или заблуждаваща информация, или

ii) получат информация, която може да им даде неоснователно предимство в процедурата за предоставяне на безвъзмездна финансова помощ;

н) лицата, които представляват кандидата, са осъждани с влязла в сила присъда за:

i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii) престъпление, аналогично на тези по горната хипотеза, в друга държава членка или трета страна;

о) за лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от ЗОП;

р) е установено, че:

i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

ii) не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

**2)** Кандидатите не могат да участват в процедурата и да получат безвъзмездно финансиране, в случай че **попадат в обхвята на посочените в Приложение 3.А ограничения, вкл., че не са предприятия в затруднено положение**.

Информация относно ограниченията, произтичащи от Регламент (ЕС) № 651/2014, е представена в Приложение 3.А към Условията за кандидатстване.

**ВАЖНО:** Потенциалните кандидати **не могат да участват** в процедурата за подбор на проекти и **не могат да получат** безвъзмездна финансова помощ, в случай че попадат в забранени за финансиране сектори във връзка с чл. 1, пар. 3 и чл. 25 Регламент на Комисията (ЕС) № 651/2014 от 17 юни 2014 година/ Регламент (ЕС) № 2023/2831, Регламент (ЕС) № 2021/1060 на Европейския парламент и на Съвета Регламент (ЕС) № 2021/1058, Закона за управление на средствата от европейските фондове при споделено управление (ЗУСЕФСУ) и подзаконовата нормативна уредба.

Когато кандидатът упражнява едновременно дейност в недопустими сектори и в допустими сектори по настоящата процедура, средства по тази процедура се предоставят само за дейностите в допустимите сектори, като кандидатът следва да води отделна счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездно финансиране, предоставено по настоящата процедура.

В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива), подлежат на възстановяване.

**3)** Не могат да участват в процедурата и да получат безвъзмездна финансова помощ кандидати, за които е **установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства** по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**ВАЖНО:** Горепосоченото ограничение касае само вземания произтичащи от недължимо платени и/или надплатени суми, както и неправомерно получени и/или неправомерно усвоени средства по проектни предложения, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **към момента на сключване на административния договор не са изплатени към съответната финансираща институция**. Издаването на акт за установяване на публично държавно вземане само по себе си не е основание за отстраняване на кандидата, ако установеното вземане е погасено.

**4)** Недопустими са кандидати, които попадат в обхвата на чл. 5л от Регламент (ЕС) 2022/576 на Съвета от 8 април 2022 година за изменение на Регламент (ЕС) № 833/2014 относно **ограничителни мерки с оглед на действията на Русия**, дестабилизиращи положението в Украйна.

**5)** Недопустими са кандидати, които кандидатстват с проект отличен с „Печат за високи постижения“ идентичен с проект, за който са сключили договор за финансиране по процедура за директно предоставяне на средства за изпълнение на инвестиции от конкретни крайни получатели BG-RRP-2.006 „Подкрепа за иновативни МСП, отличени с Печат за високи постижения“, Програма за ускоряване на икономическото възстановяване и трансформация чрез научни изследвания и иновации (Инвестиция 1, К2.И1), Национален план за възстановяване и устойчивост за проект.

В случай че на етап изпълнение бъде установено, че не са спазени изискванията да не се подкрепя недопустима дейност, предоставените средства (в случай на изплатени такива), подлежат на възстановяване.

С оглед горното, кандидатът представя като условие за плащане, индивидуален сметкоплан, утвърден от ръководството на предприятието, с включени в него обособените счетоводни сметки (подсметки), специално открити за проектното предложение. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездното финансиране по процедурата.

Горепосочените обстоятелства, свързани с допустимостта на проектите, вкл. кода на икономическа дейност на проекта/ на кандидата, ще бъдат обект на проверка и на етап изпълнение на проектните предложения, като за потвърждаването им могат да бъдат изискани допълнителни документи.

Допълнително, кандидатите следва да имат предвид, че критериите за недопустимост се прилагат кумулативно с критериите за допустимост по настоящата процедура, посочени в т. 11.1.

## 12. Допустими партньори (ако е приложимо):

Конкретният бенефициент изпълнява проекта по настоящата процедура чрез директно предоставяне на безвъзмездна финансова помощ самостоятелно, без участието на партньори.

## 13. Дейности, допустими за финансиране:

Проектните предложения по настоящата процедура следва да са в съответствие с принципите по чл. 29, ал. 1 от ЗУСЕФСУ, да спазват изискванията за ефективност, ефикасност и икономичност при разходването на средствата, да водят до постигане на специфичните цели на ПНИИДИТ (приложими за процедурата), както и на целите на настоящата процедура, при най-адекватното съотношение между очакваните разходи и ползи.

**I. За да са допустими проектните предложения по процедурата следва:**

**1)** Да съответстват на предвидените мерки в Приоритетно направление 4 „Синергия с програми „Хоризонт Европа“ и „Цифрова Европа““ на Приоритет 1 на ПНИИДИТ, включително със стратегиите, залегнали в основата на програмата, и осигуряването на ефективен принос за постигането на нейните специфични цели и конкретната цел на настоящата процедурата.

**2)** Да попада в обхвата на поне една от тематичните области на Иновационната стратегия за интелигентна специализация 2021-2027 г. (ИСИС).

**ВАЖНО:** Във връзка с горепосоченото изискване за допустимост на проектите в рамките на поле „Тематични области на ИСИС“ раздел „Допълнителна информация необходима за оценка на проектното предложение“ от Формуляра за кандидатстване, кандидатите задължително описват/обосноват, че предвидените в проекта дейности в раздел „План за изпълнение/дейности по проекта“ са в обхвата на поне една от тематичните области на ИСИС.

**3)** Да включва дейности, които попадат в обхвата на Европейския фонд за регионално развитие (ЕФРР), съгласно чл. 5 „Обхват на подкрепата от ЕФРР“ от Регламент (ЕС) 2021/1058 и се отнасят до някоя от изброените в Регламента видове допустими интервенции (дейности);

**4)** Да са в съответствие хоризонталните принципи, съгласно чл. 9 от Регламент (ЕС) 2021/1060[[5]](#footnote-6), включително с принципа за „ненанасяне на значителни вреди“[[6]](#footnote-7) и условията посочени в т. 17 „Хоризонтални политики“ от Условията за кандидатстване.

За удостоверяване на съответствието на проекта с хоризонталните принципи, включително с принципа за „ненанасяне на значителни вреди“, при подаване на предложението кандидатите декларират посоченото обстоятелство в Декларацията при кандидатстване (Приложение 2).

Съответствието с посочените хоризонтални политики ще бъде проследявано както на етап оценка на проектните предложения, така и на етап изпълнение на проектите.

**5)** Да се изпълняват само на територията на Република България и на територията посочена в проекта за научноизследователска и развойна дейност и/или на проучване за осъществимост според правилата на програма „Хоризонт 2020“ или „Хоризонт Европа“, придружен от сертификат „Печат за високи постижения“ от Европейския иновационен съвет, в конкурсните сесии на програма „Хоризонт 2020“ или „Хоризонт Европа“ на Европейската комисия.

**6)** Да притежават „Печат за високи постижения“ от Европейския иновационен съвет според правилата на програма „Хоризонт 2020“ или „Хоризонт Европа“.

**II. Допустими дейности:**

Допустими по настоящата процедура са единствено дейностите по дигитално подписан проект на кандидата, отличен с „Печат за високи постижения“ от Европейския иновационен съвет, определени като допустими според правилата на програма „Хоризонт 2020“ или „Хоризонт Европа“:

а) дейности за технологично развитие, включващи подходяща комбинация от изследвания в зависимост от нивото на зрялост на технологията, и дейности по валидиране, за да се повиши зрелостта на технологията;

б) дейности насочени към готовността на пазара за комерсиализация и внедряване (проучване на пазара, бизнес казуси, перспективи за растеж, защита на интелектуална собственост, т.н.) и други важни аспекти на регулиране, сертифициране и стандартизация;

в) дейности за комуникация и разпространение с цел максимизиране на въздействието от технологичната разработка.

Съгласно чл.1, пар. 5 буква в) от Регламент 651/2014 бенефициентите могат да се възползват от резултатите от научноизследователска дейност и иновации в други държави членки.

Дейностите, включени в проекта, отличен с „Печат за високи постижения“ от програма „Хоризонт 2020“ или „Хоризонт Европа“, така както са обединени по работни пакети (work packages), следва да се предвидят в т. „План за изпълнение/Дейности по проекта“ на Формуляра за кандидатстване.

При описание на дейностите във Формуляра за кандидатстване сформирането на екип по проектното предложение, провеждането на процедура за избор на изпълнител, изборът на изпълнител, доставката на закупеното по проекта оборудване и т.н. не следва да са обособени като отделни дейности, а да са част от описанието/методологията за изпълнение на съответната дейност.

В случай на разлика между дейностите, предвидени в проектното предложение по настоящата процедура и тези в проекта на кандидата, отличен с „Печат за високи постижения“ от програма „Хоризонт 2020“ и или „Хоризонт Европа“, за водещи се приемат дейностите, одобрени в проекта на кандидата, отличен с „Печат за високи постижения“, при спазване на нормативната уредба в областта на националното и европейско законодателство.

## 13.1. Недопустими дейности

Недопустими по процедурата са следните видове дейности:

* дейности, които не са определени като допустими в проекта на кандидата, отличен с „Печат за високи постижения“ от Европейския иновационен съвет по програма „Хоризонт 2020“ или „Хоризонт Европа“;
* дейности, които са извършени извън периода на допустимост, който е от датата на подаване на проекта към Европейската комисия по програма „Хоризонт 2020“ или „Хоризонт Европа“, но не по-рано от 01.01.2021 г.[[7]](#footnote-8) и до крайния срок за изпълнение на договора - датата на представяне на финален отчет, но не по-късно от 31.12.2029 г.
* дейности, попадащи в обхвата на недопустимите сектори, посочени в т. 11.2 от Условията за кандидатстване, както и в Приложение 3.А към Декларацията за държавни/минимални помощи (Приложение 3), произтичащи от избрания режим на държавна/минимална помощ;
* С цел гарантиране в максимална степен на спазването на принципа за „ненанасяне на значителни вреди“[[8]](#footnote-9), няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци[[9]](#footnote-10) и заводи за механично-биологично третиране[[10]](#footnote-11);

iv) дейностите и активите, при които дългосрочното обезвреждане на отпадъци може да причини вреда на околната среда.

* дейности, извършени след изтичане на крайния срок за изпълнение на дейностите по проектното предложение, подадено по настоящата процедурата, с изключение на дейността по изготвяне на сертификат за финансово становище;
* дейности, които излизат извън обхвата на действията за експериментално развитие[[11]](#footnote-12). В случай, че в одобрените от Европейската комисия (ЕК) проекти, получили знак за качество „Печат за високи постижения“, има подобни дейности, те следва да бъдат изключени от финансиране.
* дейности, които вече са финансирани от друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма;
* дейности, попадащи в обхвата на недопустимите сектори, посочени в Приложение 3.А към Декларацията за държавни помощи (Приложение 3), произтичащи от режима на държавна помощ;
* дейности, за които не са заявени разходи в бюджета на проектното предложение и дейности за закупуване на дълготрайни активи втора употреба;
* дейности за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части);
* дейности за закупуване или наемане на транспортни средства и съоръжения съгласно дефиницията в Приложение 8 към Условията за кандидатстване;
* дейности за закупуване на земя и сгради;
* всички дейности, които не са сред посочените като допустими в Условията за кандидатстване или попадат в забранени за финансиране сектори във връзка с чл. 1, пар. 3 и чл. 25а от Регламент (ЕС) № 651/2014, или в чл. 7 от Регламент (ЕС) 2021/1058..

## 14. Категории разходи, допустими за финансиране:

При предоставяне на безвъзмездна финансова помощ по настоящата процедура ще бъдат взети под внимание само „допустимите разходи”, детайлно описани по-долу и съответстващи на категориите разходи по програма „Хоризонт 2020“ и „Хоризонт Европа“ и максимално допустимите размери на финансиране на съответната категория разход. Бюджетът представлява предварителна оценка на очакваните разходи и максимален размер на допустимите разходи.

По време на оценката на проектните предложения е възможно да бъдат установени обстоятелства, които да налагат промяна в бюджета. Възможните корекции на бюджета **не могат** да доведат до увеличаване на размера на интензитета на заявената безвъзмездна финансова помощ по подаденото проектно предложение по настоящата процедура.

**ВАЖНО:** Във връзка със спазването на принципа за недопускане под никаква форма на реализиране на печалба от безвъзмездното финансиране, печалбата подлежи на възстановяване[[12]](#footnote-13).

## 14.1. Условия за допустимост на разходите

За да бъдат допустими разходите по настоящата процедура чрез директно предоставяне на средства трябва да отговарят на следните условия:

**1/** Да са в съответствие с категориите разходи, максималните допустими прагове и начините за изчисляване, включени в проекта по програма „Хоризонт 2020“ или „Хоризонт Европа“ и в административния договор за предоставяне на безвъзмездна финансова помощ, сключен с конкретния бенефициент по настоящата процедура.

**2/** Да бъдат извършени в периода на допустимост на разходите, след датата на подаване на проекта към Европейската комисия по програма „Хоризонт 2020“ или „Хоризонт Европа“, но не по-рано от 01.01.2021 г.[[13]](#footnote-14) и до крайния срок за изпълнение на договора - датата на представяне на финален отчет, с изключение на разходите за изготвяне на сертификат за финансово становище, но не по-късно от 31.12.2029 г.

**3/** Разходооправдателните документи следва да бъдат издадени в периода на допустимост на разходите по т. 2. .

**4/** Да са действително платени от страна на конкретния бенефициент (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на финалния отчет по проекта. Разходи, подкрепени с протоколи за прихващане, не се считат за допустими.

**5/** В проектната документация, съхранявана от конкретния бенефициент да са налични оригинални разходооправдателни документи, подкрепящи извършените разходи.

**6/** Да са отразени в счетоводната документация на конкретния бенефициент чрез отделни счетоводни аналитични сметки или в отделна счетоводна система с утвърдени сметки за отчитане на разходи.

**7/** Да са за реално доставени стоки и услуги.

Бюджетът във Формуляра за кандидатстване трябва да отразява допустимите разходи, които са свързани с изпълнението на предложението за изпълнение на проекта и съответства на проекта, отличен с „Печат за високи постижения“ от Европейския иновационен съвет по програма „Хоризонт 2020“ или „Хоризонт Европа“.

## 14.2. Допустими разходи

Допустимите разходи са в съответствие с разпоредбите на Регламент (ЕС, Евратом) 2024/2509, Регламент (ЕС) 2021/695 Регламент (ЕС) 2021/1060, Регламент (ЕС) 2021/1058, ЗУСЕФСУ, ПМС № 86/2023 г., приложимата национална уредба и приложимото общностно законодателство в областта на държавните помощи, и следва да са необходими за изпълнението на допустимите дейности по операцията. По настоящата операция могат да бъдат финансирани единствено разходите, включени в проектните предложения на иновативни предприятия, отличени с „Печат за високи постижения“ от Европейския съвет по иновациите по програма „Хоризонт 2020“ или „Хоризонт Европа“.

**ВАЖНО:** Дейностите по настоящата процедура се финансират под формата на **еднократна сума**, съгласно чл. 53, пар. 1, б. „в“ на Регламент (ЕС) № 2021/1060. Еднократната сума е определена в съответствие с Решение на Европейската комисия от 7 юли 2021 г. за използването на еднократни суми по Рамковата програма на ЕС за научни изследвания и иновации „Хоризонт 2020“ или „Хоризонт Европа“ 2021-2027 г. и по Програмата за научни изследвания и обучение на Европейската общност за атомна енергия 2021-2025 г.[[14]](#footnote-15) Допустимите разходи за индивидуално проектно предложение ще бъдат под формата на еднократна сума, определена по време на процеса на оценка от привлечените експерти от Европейския съвет по иновациите. Съгласно Решението на Европейската комисия от 7 юли 2021 г. проектните предложения могат да включват разходи за: персонал; външни изпълнители; командировки, оборудване, материали и услуги; други разходи; непреки разходи.

Еднократната сума по настоящата операция е в размер съгласно определената стойност по работни пакети (work packages) до размера на общата стойност на проекта, отличен с „Печат за високи постижения“, след премината оценка от Европейския съвет за иновации.

**I. Еднократни суми**

**1. Еднократни суми за изпълнението на Работни пакети**

**1.1. Работен пакет-РП 1**

**1.2. Работен пакет-РП 2**

Въвеждат се толкова редове от трето ниво (1.1, 1.2, 1.3 …1.n), колкото са Работните пакети.

Разходите по настоящата процедура следва да не надвишават разходите в подробния бюджет, подаден заедно с проекта на кандидата, отличен с „Печат за високи постижения“ от програма „Хоризонт 2020“ или „Хоризонт Европа“ и оценен от Европейската комисия (ЕК).

Кандидатите разпределят разходите в бюджета на проекта по настоящата процедура за една от категориите регион, въз основа на мястото на изпълнение на дейностите по проекта. Разходите за наети лица по настоящата процедура следа да бъдат за персонал, назначен съгласно действащото националното законодателство (трудов договор или еквивалентен акт за назначаване за служители на конкретния бенефициент/договор за услуга за лица, посочени в проектното предложение или наети за извършването на конкретна дейност от проекта).

Разходите за командировки (пътни, дневни и квартирни разходи, както и разходи за медицински застраховки, при командировки в чужбина) в страната и чужбина следва да бъдат в съответствие с Наредбата за командировките в страната (Приета с ПМС № 72 от 30.12.1986 г.), с Наредбата за служебните командировки и специализации в чужбина (Приета с ПМС № 115 от 03.06.2004 г.) и с Решение на Европейската комисия от 12.1.2021 (C(2021) 35 final) за разрешаване на използването на единични разходи за пътни, квартирни и дневни разходи по действие или работна програма по Многогодишната финансова рамка за периода 2021-2027 г. (в случай на командироване на изследователи от чужбина в България и в съответствие с вътрешните правила на конкретния бенефициент).

**ВАЖНО!**

Разходите се възстановяват под формата на еднократни суми за Работен пакет (РП), като се прилагат правилата на Рамкова програма „Хоризонт Европа“[[15]](#footnote-16). За бенефициенти иновативни МСП, с одобрен проект с „Печат за високи постижения“ по конкурсни сесии на програма Хоризонт 2020, разходите се възстановяват под формата на еднократни суми за Работен пакет (РП), като се прилагат правилата на чл. 53, пар. 3, буква „в“ от Регламент (ЕС) 2021/1060. Финансираните по настоящата процедура проекти, отличени със знака за качество на ЕК – „Печат за високи постижения“ в рамките на програма за научни изследвания и иновации – „Хоризонт 2020“ са „за подобен вид операция“[[16]](#footnote-17) с тези по програма за научни изследвания и иновации „Хоризонт Европа“ 2021-2027 г., като същите са участвали в конкурсите на Европейския иновационен съвет - под-програма „МСП инструмент“ (SME Instrument) или „Ускорител“ (Accelerator), която подкрепя иновативни предприятия, които да развиват иновации, с потенциал за създаване на изцяло нови продукти и технологии и/или за развитието на нови пазарни ниши.

Бенефициентът може да раздели Работния пакет на части (етапи), обвързани с един или няколко 6-месечни отчетни периода, като попълни документа Приложение 4а „РП етапи“. При разделянето на РП на етапи се спазват следните изисквания:

1) всички работни задачи/ работна задача *(task)* и подкрепящи документи *(deliverables)*, описани в Работния пакет, одобрен от ЕК, трябва да бъдат разпределени между различните етапи. В случай че дадена работна задача се разделя между няколко етапа, трябва да бъдат описани отделните подзадачи за всеки етап;

2) за всеки етап трябва да се посочат документи, които доказват изпълнението на всяка работна задача/подзадача;

3) определя се какъв дял от РП ще бъде изпълнен за съответния етап (задава се процент, завършващ на десетица или 5, например 20%, 25%). Определеният процент трябва да бъде обоснован с обема на планираните дейности, а не с размера на планираните разходи.

Възстановяването на еднократните суми за РП се извършва в съответствие с етапите и процентите на изпълнение, записани в Приложение 4а „РП етапи“, като бенефициентът може да поиска възстановяване на допустимите разходи във всеки момент, в който условията за възстановяване са изпълнени.

Еднократната сума, записана в бюджета на проекта, или част от нея, съгласно процента на изпълнение, посочен в Приложение 4а „РП етапи“ за съответния етап, се възстановява след като изпълнението на Работния пакет или съответният етап от изпълнението на РП е изцяло завършено, отчетено и верифицирано от УО на ПНИИДИТ.

Документите и доказателствата, които трябва да бъдат представени на етап изпълнение на договора за БФП, за да се възстановят извършените разходи, както и условията за евентуално частично верифициране на одобрените еднократни суми за РП, са посочени в чл. 6 на образеца на Административен договор за предоставяне на безвъзмездна финансова помощ (Приложение 10 към Условията за изпълнение).

**Разходи за Данък върху добавена стойност /ДДС/**

По настоящата процедура са недопустими разходи за възстановим ДДС във връзка с изпълнението на проекта. Относно третирането на ДДС следва да се запознаете с Указание НФ-1/09.01.2024 г. на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г. (Приложение 7 от Условията за кандидатстване).

Допълнителна информация за попълване на разходите в т. „Бюджет“ от Формуляра за кандидатстване се съдържат в Примерни указания за попълване на електронен Формуляр за кандидатстване (Приложение 6 към Условията за кандидатстване).

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове при споделено управление (Регламент (ЕС) 2021/1060, ЗУСЕФСУ и ПМС № 86/2023 г.).

**Специфични недопустими разходи:**

В допълнение, към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

* разходи за дейности, извършени извън периода на допустимост, който е от датата на подаване на проекта към Европейската комисия по програма „Хоризонт 2020“ или „Хоризонт Европа“, но не по-рано от 01.01.2021 г.[[17]](#footnote-18) и до крайния срок за изпълнение на договора - датата на представяне на финален отчет, но не по-късно от 31.12.2029 г. ;
* разходи за дейности, попадащи в обхвата на недопустимите сектори, посочени в т. 11.2 от Условията за кандидатстване, както и в Приложение 3.А към Декларацията за държавни/минимални помощи (Приложение 3), произтичащи от избрания режим на държавна/минимална помощ;
* разходи за дейности, които излизат извън обхвата на действията за експериментално развитие[[18]](#footnote-19). В случай, че в одобрените от Европейската комисия (ЕК) проекти, получили знак за качество „Печат за високи постижения“, има подобни разходи, същите няма да бъдат финансирани по настоящата процедура.
* разходи за дейности, които вече са финансирани от други публични източници;
* разходи за закупуване на дълготрайни активи втора употреба;
* разходи за строително-монтажни работи (СМР);
* разходи за закупуване на земя и сгради;
* разходи за закупуване или наемане на транспортни средства и съоръжения;
* С цел гарантиране в максимална степен на спазването на принципа за „ненанасяне на значителни вреди“, няма да се подкрепят разходи за:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

* разходи за застраховки на активи, придобито по проекта;;
* разходи за принос в натура;
* разходи за възстановим ДДС;
* разходи за закупуване и/или доставка на ресурси за производство, имащи характер на стоково-материални запаси (суровини, материали, полуобработени компоненти, консумативи за производството, резервни части и др. изключение на разходите за материали и консумативи, необходими за изпълнението на дейностите по проекта);
* разходи за банкови такси и комисионни;
* декларирани лихви от изпълнението на проекта;
* загуби от обмяна на валута;
* непредвидени разходи (глоби, санкции, неустойки, лихви по търговски вземания/ задължения и др.);
* разходи за покриване на възможни бъдещи загуби или дългове;
* разходи за дейности, които попадат забранените за финансиране сектори във връзка с чл. 25a от Регламент (ЕС) № 651/2014j или съгласно чл. 7 от Регламент (ЕС) № 2021/1058;
* разходи, които се отнасят за дейности, които не са описани във Формуляра за кандидатстване или за които, от представеното описание, не може да се прецени за коя проектна дейност се отнасят и/или дали съответната дейност е допустима.

Управляващият орган може да нанесе корекции, както във Формуляра за кандидатстване, така и в бюджета на проекта във връзка с установени в процеса на оценката недопустими дейности и разходи и/или на конкретния бенефициент се дават указания и му се поставя срок за отстраняване на несъответствието.

## 15. Допустими целеви групи (ако е приложимо):

Процедурата е насочена към иновативни микро, малки и средни предприятия, получили „Печат за високи постижения“ от Европейския иновационен съвет в конкурсните сесии на програма „Хоризонт 2020“ или „Хоризонт Европа“.

## 16. Приложим режим на минимални/държавни помощи (ако е приложимо):

Приложим регламент е **Регламент (EС) 651/2014 на Комисията от 17 юни 2014 г.** за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан “Общ регламент за групово освобождаване” или “ОРГО”), **изменен с Регламент (ЕС) № 2023/1315 на Комисията от 23 юни 2023 г.**

По настоящата процедура се прилага **чл. 25а Помощи за проекти, които са получили знак за качество „Печат за високи постижения“** от Регламент на Комисията (ЕС) № 651/2014, като средният годишен бюджет за държавната помощ по процедурата, не трябва да надхвърля 150 млн. евро. Съгласно изискванията на чл. 25а на Регламент на Комисията (ЕС) 651/2014, максималният размер на помощта не може да надвишава 2 500 000 евро или 4 889 575 лв. на МСП за проект за научноизследователска и развойна дейност или проучване за осъществимост.

Общият размер на публичното финансиране, предоставено за всеки проект за научноизследователска и развойна дейност или проучване за осъществимост, не надвишава процента за финансиране, определен за този проект съгласно правилата на програма „Хоризонт 2020“ или „Хоризонт Европа“.

Помощта, предоставяна по настоящата процедура се счита за прозрачна, тъй като е под формата на безвъзмездна финансова помощ.[[19]](#footnote-20) За „дата на предоставяне на помощта“ [[20]](#footnote-21) – датата, на която законовото право на получаване на помощта се счита датата на подписване на административен договор за предоставяне на безвъзмездна финансова помощ с конкретен бенефициент по настоящата процедура.

Нарушението на което и да е условие на Регламент (ЕС) № 651/2014, води до възстановяване на цялата финансова помощ по процедурата, заедно със съответните лихви.

В съответствие с чл. 1, пар. 2 буква „в“ от Регламент (ЕС) № 651/2014 Регламентът не се прилага за помощи, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа.

В съответствие с чл. 1, пар. 2 буква „г“ от Регламент (ЕС) № 651/2014 Регламентът не се прилага за помощи, обвързани с условието за използване на местни за сметка на вносни стоки.

В съответствие с чл. 6, пар. 5 буква й) от Регламент (ЕС) № 651/2014 не се изисква стимулиращ ефект или се допуска, че те притежават такъв за помощи за проекти за научноизследователска и развойна дейност, които са получили знак за качество „Печат за високи постижения“, когато са изпълнени съответните условия, посочени в член 25а от Регламента.

**ВАЖНО:** Безвъзмездната финансова помощ по процедурата може да се натрупва с всякаква друга държавна/минимална помощ във връзка със същите допустими разходи, които се припокриват частично или напълно, само ако това натрупване не води до надхвърляне на най-високия размер или интензитет на помощта, приложим за тази помощ[[21]](#footnote-22).

Съгласно чл. 64 от ЗУСЕФСУ ръководителят на управляващия орган издава отказ за верификация на разходите, включени в искане за плащане, за които не е потвърдена допустимост. Отказ за верификация се издава и за установяване на недължимо платени и надплатени суми по проекта вследствие на извършено верифициране. Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ или помощ, освободена от задължението за уведомяване с акт на Съвета на Европейския съюз или на Европейската комисия представлява публично вземане, което се установява от администратора на помощ (Управляващия орган на ПНИИДИТ) чрез издаване на акт за установяване на публичното вземане по реда на Административно-процесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на административните договори за безвъзмездна финансова помощ.

## 17. Хоризонтални политики:

**При изпълнение на проекта конкретният бенефициент се задължава да спазва хоризонтални принципи, заложени в чл. 9 на Регламент (ЕС) 2021/1060 на Европейския парламент и на Съвета:**

- зачитането на основните права и спазването на Хартата на основните права на Европейския съюз[[22]](#footnote-23);

- равенството между мъжете и жените, интегрирането на принципа на равенство между половете и отчитането на социалните аспекти на пола;

- недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;

- достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания[[23]](#footnote-24));

- целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.

Принципът за „ненанасяне на значителни вреди“ изисква проектното предложение по настоящата процедура да НЕ води до значителни вреди за следните шест екологични цели:

1) смекчаване на изменението на климата;

2) адаптиране към изменението на климата;

3) устойчиво използване и опазване на водните и морските ресурси;

4) преход към кръгова икономика;

5) предотвратяване и контрол на замърсяването;

6) защита и възстановяване на биологичното разнообразие и екосистемите.

Допълнително, с цел гарантиране в максимална степен на спазването на принципа за „ненанасяне на значителни вреди“, няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

Определение и допълнителна информация относно спазването на принципа за „ненанасяне на значителни вреди” са представени в **Приложение 9** към Условията за кандидатстване.

**ВАЖНО:** Спазването на заложените хоризонтални принципи ще се проследява, както следва:

- при подаване на проектното предложение, конкретният бенефициент декларира съответните обстоятелства в Декларация при кандидатстване (Приложение 2) или раздел „E-Декларации” от Формуляра за кандидатстване;

- в края на изпълнението на проекта, конкретният бенефициент следва задължително да представи информация във финалния отчет относно осигуреното съответствие на проекта с принципите по тази точка.

Подробна информация относно спазване на принципа за устойчивост и „Ненанасяне на значителни вреди“ е налична в **Приложение 9** към Условията за кандидатстване.

## 18. Продължителност на процедурата:

Продължителността на проектите по процедурата е съгласно посочената продължителност на проекта, отличен с „Печат за високи постижения“, но не по-късно от 31.12.2029 г.

В случай, че изпълнението на сключените административни договори за предоставяне на безвъзмездна финансова помощ по настоящата процедура, съответно прилагането на схемата за държавни помощи по Регламент (EС) № 651/2014 продължи след 31.12.2026 Управляващият орган си запазва правото да предприеме необходимите действия за удължаване на срока на прилагане и/или адаптиране на схемата в съответствие с действащата нормативна уредба.

## 19. Ред за оценяване на проектните предложения:

Оценката на проектните предложения се извършва от Оценителна комисия, определена със заповед на Ръководителя на Управляващия орган на ПНИИДИТ. Проектното предложение се оценява за съответствие с предварително одобрените от Комитета за наблюдение на ПНИИДИТ, Методология и критерии за подбор на операции по процедурата, посочени в **Критерии и методика за оценка (Приложение 5)** от Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от 1 (една) седмица. Искането за предоставяне на информация/документи се изпраща чрез Информационната система за управление и наблюдение на средствата от Европейските фондове при споделено управление в България (ИСУН), чрез електронния профил на конкретния бенефициент, за което той ще бъде известен електронно - чрез електронния адрес, асоцииран към неговия профил. Предвид това, промени в профила на конкретния бенефициент в ИСУН са невъзможни. За дата на получаване на искането за документи/разяснения се счита датата на изпращането му чрез ИСУН, независимо дали е получено уведомление на електронния адрес, асоцииран към профила на конкретния бенефициент. Подавайки проектното предложение електронно, конкретният бенефициент се съгласява комуникацията по време на оценката да се провежда единствено чрез ИСУН, в профила, от който е подадено предложението. Съобщенията, получени на електронната поща, посочена от конкретния бенефициент, не са част от кореспонденцията по повод на и във връзка с процеса по оценка. Отговорност на конкретния бенефициент е да проверява регулярно по своя инициатива профила си в ИСУН за наличието на съобщения, отправени към него по повод на и във връзка с производството по предоставяне на безвъзмездна финансова помощ. Конкретният бенефициент представя изисканите допълнителни разяснения и/или документи по електронен път чрез ИСУН.

Допуснатите от конкретния бенефициент нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена. При наличие на положителен резултат от оценяването, Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в Административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

## 20. Критерии и методика за оценка на проектните предложения:

Оценката по настоящата процедура се извършва в един етап, въз основа на критерии, подробно описани в **Приложение 5** към Условията за кандидатстване. Критериите и методиката за оценка не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценка „ДА“, „НЕ“ или „Н/П“ (неприложимо).

**ВАЖНО:** В случай че по време на оценката се установи наличие на недопустими или необосновани разходи, Управляващият орган си запазва правото да отстрани заложените от конкретния бенефициент дейности, свързани с недопустими или необосновани разходи. В този случай Комисията за оценка може служебно да нанесе корекции в т. „Бюджет“ от Формуляра за кандидатстване (премахва/коригира съответните разходи от бюджета на проекта) или да предостави на конкретния бенефициент указания и срок за отстраняване на установените нередовности, непълноти и/или несъответствия.

## 21. Начин на подаване на проектните предложения/концепциите за проектни предложения:

Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от ЕФСУ **(ИСУН 2020),** **раздел „Европейски фондове при споделено управление (2021-2027)“**, единствено с използването на валиден **Квалифициран електронен подпис (КЕП)**, издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014, чрез модула „Е-кандидатстване“ на следния интернет адрес: <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>.

Подготовката и подаването на проектното предложение в ИСУН 2020 се извършва по следния начин: кандидатът влиза в ИСУН 2020 след регистрация чрез имейл и парола, избира настоящата процедура от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите, дадени в Примерни указания за електронно кандидатстване (**Приложение 6**). Препоръчително е проектното предложение да се подава винаги от профила на конкретния бенефициент, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката, комуникацията с конкретния бенефициент и отстраняването на нередовностите по подаденото проектно предложение ще се извършват електронно чрез профила на конкретния бенефициент в ИСУН, от който е подаден проектът и промени на посочения профил (вкл. промяна на имейл адреса, асоцииран към съответния профил) са недопустими.

Изискващите се съгласно т. 22 от Условията за кандидатстване придружителни документи към Формуляра за кандидатстване също се подават изцяло електронно. Посочените документи се описват в т. „Прикачени документи“ от Формуляра преди подаването му. Всички документи, с изключение на документите по букви е/ и ж/ от т. 22 се представят на български език без корекции. Документ, чийто оригинал е на чужд език, се представя и в превод на български език. По отношение на документите по букви е/ и ж/ от т. 22, за които не се изисква превод на български език на етап кандидатстване, за целите на верификация на разходите при изпълнението на проектите, както и при възникване на спорове между страните, УО може да възложи извършване на официален превод, като преводът на български език ще е водещ.

**ВАЖНО:** Проектното предложение се подава електронно чрез ИСУН, като се подписва с КЕП от законния представител на кандидата или надлежно оправомощено за целите на подаване на проектното предложение лице. При оправомощаване следва да се приложи документ за оправомощаване, подписан с КЕП от законния представител на кандидата. В случаите, когато кандидатът се представлява **само заедно** от няколко физически лица, проектното предложение се подписва от всяко от тях при подаването.

**ВАЖНО!** При упълномощаване следва да се прикачи в ИСУН изрично пълномощно – попълнено по образец (**Приложение 1**), подписано с КЕП от официалния представител на кандидата, а в случай че кандидатът се представлява **само заедно** от няколко физически лица, изричното пълномощно се подписва с КЕП от всички тях и се прикачва в ИСУН.

В случай на подаване на проектно предложение от пълномощник, КЕП-ът, с който се подписва проектното предложение, следва да бъде с титуляр и автор упълномощеното физическо лице, а в случай на упълномощаване на юридическо лице – КЕП-ът следва да бъде с титуляр упълномощеното юридическо лице и автор – официалният представляващ на упълномощеното юридическо лице.

До приключването на работата на Оценителната комисия кандидатът има възможност да оттегли своето проектно предложение като подаде писмено искане пред УО.

Моля, обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е тези документи да съдържат цялата необходима информация в пълнота.

## 22. Списък на документите, които се подават на етап кандидатстване:

**I. Кандидатите по настоящата процедура за директно предоставяне на безвъзмездна финансова помощ следва да представят следните документи, по изцяло електронен път чрез ИСУН 2020:**

**а/** **Изрично пълномощно за подаване на проектното предложение** - попълнено по образец **(Приложение 1),** с което се упълномощава **титуляра на валиден КЕП**, с който ще се подаде предложението.

Документът не е задължителен, а се изисква само в случай, че кандидатите желаят да упълномощят лице, което не е официален представител на предприятието - кандидат, да подаде проектното предложение с валиден КЕП.

**б/** **Декларация при кандидатстване** – попълнена по образец (**Приложение 2**).

**в/ Декларация за държавни/минимални помощи** – попълнена по образец (**Приложение 3**).

**ВАЖНО:** В случай че след подаване на проектното предложение настъпи промяна по отношение на получената държавна помощ, кандидатът следва да уведоми писмено УО и да изпрати нова Декларация за държавни помощи (Приложение 3), с попълнени актуални данни в нея, в срок от 5 (пет) работни дни чрез модул „Комуникация с УО“ в ИСУН 2020. Новата декларация се попълва и подписва с КЕП от официален представляващ на кандидата и вписан като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и декларацията се подписва с КЕП от всяко от тях.

**г/** **Декларация за обстоятелствата по чл. 3 и чл. 4 от Закона за малките и средните предприятия** – попълнена по образец (**Приложение 4**).

**ВАЖНО:** Официалният/те представител/и на кандидата няма/т право да упълномощава/т други лица да подписват декларациите по **букви б/**, **в/** и **г/**, тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**ВАЖНО:** Декларацията по **буква б/** се попълва и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието-кандидат заедно и/или поотделно. Декларацията по **буква б/** е изискуема и в случай че предприятието-кандидат има двама или повече официални представляващи, вписан в ТР и регистър на ЮЛНЦ (вкл. прокурист/и, ако е приложимо), а Формулярът за кандидатстване се подава и подписва с валиден КЕП само от единия от тях. В този случай, декларацията се попълва и подписва с валиден КЕП от ВСИЧКИ представляващи, които не са подписали с валиден КЕП Формуляра за кандидатстване и се прилага в раздел „Прикачени електронно подписани документи“ от Формуляра.

Пълномощното по **буква а/** (ако е приложимо) и останалите декларации по **букви в/** и **г/** се попълват по образец и се подписват с валиден КЕП от лице, което е официален представляващ на кандидата и е вписано като такъв в ТР и регистър на ЮЛНЦ. В случаите, когато кандидатът се представлява САМО ЗАЕДНО от няколко физически лица, се попълват данните и **пълномощното по буква а/** (ако е приложимо) и декларациите по **букви в/** и **г/** се подписват с валиден КЕП от всяко от тях.

Ако е приложимо, след попълване и подписване с валиден КЕП на декларациите по **букви б/, в/** и **г/**,както и на пълномощното по **буква а/**, същите се прикачат в раздел „Прикачени електронно подписани документи“ от Формуляра за кандидатстване, като е препоръчително подписването да е чрез attached signature – файл и подпис в един документ (подписът да се съдържа в документа).

Декларацията по **буква б/** НЕ е изискуема, в случай че Формулярът за кандидатстване се подава и подписва с валиден КЕП от ВСИЧКИ лица, които са официални представляващи на кандидата и са вписани като такива в ТР и регистъра на ЮЛНЦ (вкл. прокурист/и, ако е приложимо), независимо дали представляват предприятието-кандидат заедно и/или поотделно, тъй като релевантната информация се декларира от кандидата в т. „E-ДЕКЛАРАЦИИ“ на Формуляра на кандидатстване.

Декларациите по **букви в/** и **г/** НЕ са изискуеми, в случай че Формулярът за кандидатстване се подава и подписва с валиден КЕП от официален представляващ на кандидата, вписан в ТР и регистъра на ЮЛНЦ, и в случай че релевантната информация е декларирана от кандидата в т. „E-ДЕКЛАРАЦИИ“ на Формуляра на кандидатстване.

В случаите, когато кандидатът се представлява САМО ЗАЕДНО от няколко физически лица, декларациите по **букви в/** и **г/** НЕ са изискуеми, в случай че Формулярът за кандидатстване се подава и подписва с валиден КЕП от всяко от тях, и релевантната информация е декларирана от кандидата в т. „E-ДЕКЛАРАЦИИ“ на Формуляра на кандидатстване.

В случай че документите по **букви а/** (ако е приложимо)**, б/, в/ и г/** е необходимо да се представят в т. „Прикачени документи“ от Формуляра за кандидатстване, препоръчително **е подписването** **им с валиден КЕП чрез attached signature – файл и подпис в един документ (подписът да се съдържа в документа).**

**д/ Приложение 4а „РП етапи“,** попълнено по Работни пакети (РП), съответстващи на описаните работни пакети от проекта с „Печат за високи постижения“, одобрен от ЕК, както се прилагат правилата на Рамкова програма “Хоризонт 2020“ или „Хоризонт Европа“.

Бенефициентът може да раздели Работния пакет на части (етапи), обвързани с един или няколко 6-месечни отчетни периода, като попълни документа Работни задачи (task), описани в работния пакет, одобрен от ЕК.

**е/ Дигитално подписан проект за научноизследователска и развойна дейност и/или на проучване за осъществимост според правилата на програма „Хоризонт 2020“ или „Хоризонт Европа“, придружен от сертификат „Печат за високи постижения“** от Европейския иновационен съвет в конкурсните сесии на програма “Хоризонт 2020“ или „Хоризонт Европа“ на Европейската комисия, по отношение на който се кандидатства за финансиране, включително с Подробен бюджет, подаден заедно с проектното предложение и оценен от ЕК, във формат ексел.

**ж/ Електронно подписана оценка на проектното предложение от ЕК** (Evaluation Summary Report).

**з/ Разяснения в свободен текст относно наличие/липса на свързаност** в случаите, когато физическите лица, притежаващи повече от 50% от капитала на кандидата или от капитала на свързаните предприятия и предприятията партньори (самостоятелно или с група от физически лица, които действат съвместно) имат и участие в капитала на трети юридически лица, извършващи своята дейност или част от нея на същия съответен пазар или вертикално свързани пазари, и биха могли да осъществяват някое от отношенията по чл. 4, ал. 8 от ЗМСП (ако е приложимо). Разясненията обхващат период, за който са посочени данните в Декларацията за обстоятелствата по чл. 3 и чл. 4 на ЗМСП по **буква** г**/**.

Разяснението се подписва с валиден КЕП от представляващия кандидата (вписан в ТР и регистъра на ЮЛНЦ). В случай че кандидатът се представлява само заедно от две или повече лица, разяснението следва да се подпише с валиден КЕП от всички лица, представляващи кандидата и вписани като такива в ТР и Регистъра на ЮЛНЦ.

**и/ Документи, относими и отразяващи разпределението на капитала** за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:

- Справка за разпределение капитала на дружеството – приложимо за акционерните дружества.

- Книга за акционерите - приложимо за акционерните дружества с поименни акции;

- Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;

- Книга за акционерите и устав - приложимо за командитните дружества с акции;

- Устав - приложимо за сдруженията.

В случай че кандидатът е в отношения на свързаност и/или партньорство с трети предприятия, то (при условията на чл. 23, ал. 6 от Закона за търговския регистър и регистъра на ЮЛНЦ) следва да се представят документи по настоящата точка и за тези предприятия. За предприятията, с които кандидатите са в отношения на свързаност и/или партньорство и установени в държава, различна от Р. България, то изискуемите по настоящата точка документи се представят като еквивалентни на гореизброените и издавани съобразно съответното законодателство на държавата, в която предприятията са установени.

Документ, чийто оригинал е на чужд език, се представя и в превод на български език.

**и/ Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд**, във формат идентичен на този, в който са подадени към Националния статистически институт (НСИ) (ако е приложимо), за всички свързани предприятия и предприятия-партньори за последните 2 (две) приключени/последователни финансови години.

В случай че кандидатът е посочил наличие на свързани предприятия и предприятия-партньори в Справките за обобщените параметри на предприятието, което подава Декларация за обстоятелствата по чл. 3 и чл. 4 на Закона за малките и средните предприятия (ЗМСП), то трябва да представи и документи по **буква к/** за всички свързани предприятия и предприятия-партньори за последните 2 (две) приключени/последователни финансови години във формат идентичен на този, в който са подадени към Националния статистически институт (НСИ). В случай че данните от представените отчети не потвърждават статуса на микро, малко или средно предприятие, се представят и отчети за предходните две последователни финансови години, в които предприятието запазва своите параметри по чл. 3 от ЗМСП без промяна.

При установяване на свързани предприятия и/или предприятия-партньори, които не са посочени в Справките за обобщените параметри на предприятието, от кандидата (при условията на чл. 23, ал. 6 от Закона за търговския регистър и регистъра на ЮЛНЦ) може да бъде изискано да представи и Отчет за приходите и разходите, Счетоводен баланс и Отчет за заетите лица, средствата за работна заплата и други разходи за труд, във формат идентичен на този, в който са подадени към Националния статистически институт (НСИ), за тези предприятия за последните 2 (две) приключени/последователни финансови години, а при необходимост и за предходни финансови години до достигане на две последователни финансови години, в които кандидатът запазва своите параметри по чл. 3 от ЗМСП без промяна.

Посочените документи или еквивалентни на тях, съобразно законодателството на съответната държава, се представят за всички предприятия независимо от мястото, на което са установени.

Документ, чийто оригинал е на чужд език, се представя и в превод на български език.

**й/ Консолидирани Отчет за приходите и разходите и Счетоводен баланс** (ако е приложимо), за последните 2 (две) приключени/последователни финансови години, в които предприятието запазва своите параметри по чл. 3 от ЗМСП без промяна.

Документите се представят в случай че кандидатът съставя консолидиран финансов отчет или е включен чрез консолидиране в консолидирания финансов отчет на друго предприятие.

Документ, чийто оригинал е на чужд език, се представя и в превод на български език.

**к/ Документи, удостоверяващи актуалното състояние и реалните собственици на съответното предприятие** (ако е приложимо), в случай че някое от свързаните предприятия или предприятията – партньори е чуждестранно лице.

Документ, чийто оригинал е на чужд език, се представя и в превод на български език.

**л/ Справка-извлечение за последната приключила финансова година от счетоводните сметки на кандидата** по индивидуалния сметкоплан, утвърден от ръководството на предприятието, отчитащи приходите от дейността в т.ч., отчитащи нетните приходи от продажби, включително и приходите от финансирания и субсидии от държавата, както и отсрочени и разсрочени публични вземания.

**м/ Счетоводен баланс за последната приключена финансова година по отношение на предприятията, с които кандидатът формира група** (ако е приложимо).

Документите не следва да се представят, в случай че същите са оповестени в ТР и регистър на ЮЛНЦ.

**н/ Свидетелство за съдимост** на лица-чуждестранни граждани, които са официални представляващи на кандидата и са вписани като такива в ТР и регистъра на ЮЛНЦ, независимо от това дали представляват заедно и/или поотделно, и/или по друг начин, представено в срока си на валидност, а при липса на посочен такъв, в срок до 6 месеца от датата на издаването му (ако е приложимо).

**ВАЖНО:** Свидетелството за съдимост, издадено от чуждестранен орган се представя в срока си на валидност, а при липса на посочен такъв, в срок до 6 месеца от датата на издаването му и заверено в съответствие с приложимия регулаторен режим. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

**II. С цел документална проверка на декларираната категория на предприятието и удостоверяване на съответствието на кандидатите с изискванията по т. 11.2 от Условията за кандидатстване, УО ще извършва служебни проверки, включително и чрез информационната система за мониторинг на европейски и национални стратегии и регионална политика – Мониторстат (поддържана и управлявана от НСИ) по отношение на следните документи/обстоятелства:**

**1/** Отчет за приходите и разходите (за нефинансови предприятия, съставящи баланс), Отчет за приходите и разходите (за нефинансови предприятия, несъставящи баланс (ЕТ)) и Счетоводен баланс (индивидуален) за 2021 г., 2022 г., 2023 г. и 2024 г. (ако е приложимо);

**2/** Отчет за заетите лица, средствата за работна заплата и други разходи за труд на кандидата за 2021 г., 2022 г., 2023 г. и 2024 г. (ако е приложимо);

**3/** Справка за група предприятия за 2021 г., 2022 г., 2023 г. и 2024 г. (ако е приложимо);

**4/** Декларация за предприятия с приходи и разходи под 500 лева и за предприятия без дейност за 2021 г., 2022 г., 2023 г. и 2024 г. (ако е приложимо);

**5/** Консолидиран годишен отчет за дейността на нефинансовите предприятия, съставящи баланс за 2020 г., 2021 г., 2022 г. и 2023 г. (ако е приложимо);

**6/** Код на основна и допълнителна икономическа дейност за 2021 г., 2022 г., 2023 г. и 2024 г. (ако е приложимо);

**7/** Липса на задължения по отношение на кандидата по чл. 162, ал. 2, т.8 от ДОПК в Националната агенция за приходите;

**8/** Липса на задължения към НАП, общината по седалището на УО (Столична община) и по седалище на кандидата по реда на чл. 162, ал. 2, т. 1 от ДОПК;

**ВАЖНО:** Кандидат, чиито задължения по реда на чл. 162, ал. 2, т. 1 от ДОПК (общо от служебните проверки към НАП, общината по седалището на УО (Столична община) и по седалище на кандидата са повече от 1 на сто от сумата на годишния общ оборот за последната приключена финансова година или са повече от 50 000 лв., имат право да представят доказателства, че са предприели мерки, които гарантират тяхната надеждност. За тази цел кандидатът може да представи следните документи:

- документ за извършено плащане, или

- споразумение, издадено от оторизираните за това лица, изброени в чл. 184 от ДОПК (изискването е приложимо при задължения към НАП), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;

- споразумение, издадено от оторизираните за това лица, изброени в чл. 4, ал. 7 от Закона за местните данъци и такси (изискването е приложимо при задължения към съответната община), от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.

**ВАЖНО:** Следва да имате предвид че следните документи, не удостоверяват горе- посочените обстоятелства:

- Протокол от проведена среща с представители на НАП и кандидата и/или Протокол за действия по изпълнение на публично вземане, съгласно които се констатира размера на съществуващото задължение и кандидатът поема ангажимент за внасяне на текущите си задължения и погасяване на просрочените си задължения за данъци; ИЛИ

- Протокол от проведена среща с представители на общинската администрация и кандидата и/или Протокол за действия по изпълнение на публично вземане, съгласно които се констатира размера на съществуващото задължение и кандидатът поема ангажимент за внасяне на текущите си задължения и погасяване на просрочените си задължения за данъци.

Посочените протоколи не съответстват на изискванията на Данъчно осигурителния процесуален кодекс (глава 22 от ДОПК, чл. 183 – чл. 187).

**9/** Проверка за съдимост на лицата, които са официални представляващи на кандидата и са вписани като такива в ТР и регистъра на ЮЛНЦ;

**10/** Проверка за влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки;

**Кандидат, който има влязло в сила наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки**, има право да докаже, че е предприел съответни мерки за надеждност, като:

- е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

- е платил изцяло дължимото вземане по чл. 128, чл. 228, ал. 3 или чл. 245 от Кодекса на труда (ако е приложимо), включително заверено копие на наказателно постановление или съдебно решение за нарушение на обстоятелства по чл. 54, ал. 1, т. 6 от Закона за обществените поръчки.

Мерки за надеждност за установени нарушения по чл. 61, ал. 1, чл. 62, ал. 1 или 3, чл. 63 от КТ биха могли да бъдат доказани с представяне например (но не само) на следните документи:

- вътрешноорганизационни актове за спазване изискванията на КТ, издадени с цел да не се допуска в бъдеще такова нарушение;

- създаване/вменяване на специализирани звена/длъжности, които да следят за предотвратяване на нарушенията на трудовото законодателство;

- доклади за резултатите от проверка на изпълнението на техническите, организационните и кадрови мерки;

- писмо от изпълнителния директор на ИА "Главна инспекция по труда", че кандидатът е доказал по предвидения в чл. 45, ал. 2, т. 2 от ППЗОП ред, че е предприел мерки за надеждност;

- други актове, отразяващи предприетите мерки.

Представените доказателства ще бъдат разглеждани и преценявани от УО като се отчита приложимостта на мерките при спазване на чл. 57, ал. 3, буква б) от ЗОП, тежестта и конкретните обстоятелства, свързани с нарушението.

Кандидатите следва да представят официални документи за удостоверяване на посочените в т.II обстоятелства в случай че по отношение на тях не може да се извърши служебна проверка.

## 23. Краен срок за подаване на проектните предложения:

Ще се прилага процедура за директно предоставяне с три периода за кандидатстване:

**1) началната дата 16:30 часа на 07.07. 2025 г. – краен срок 16:30 часа на 18.09.2025 г.**

**2) началната дата 16:30 часа на 30.10. 2025 г. – краен срок 16:30 часа на 23.02.2026 г.**

**3) началната дата 16:30 часа на 30.04.2026 г. – краен срок 16:30 часа на 22.06.2026 г.**

**ВАЖНО!** В рамките на настоящата процедура кандидатите могат да подадат само едно проектно предложение[[24]](#footnote-25) при съобразяване на изискванията по т. 9 от настоящите Условия за кандидатстване.

Кандидатите могат **да задават допълнителни въпроси и да искат разяснения** във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само в ИСУН, раздел „Европейски фондове при споделено управление (2021-2027)“, процедура **BG16RFPR002-1.018 Подкрепа за български иновационни предприятия с проекти, получили „Печат за високи постижения“** (на адрес - <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>).

Отговорите на въпросите на кандидатите се публикуват на интернет страницата на МИР (на адрес: <https://www.mig.government.bg/programa-nauchni-izsledvaniya-inovaczii-i-digitalizacziya-za-inteligentna-transformacziya/novini-proczeduri-po-pniidit/podkrepa-za-razvitie-na-sasthestvuvasthi-inovaczionni-klasteri/>), както и в ИСУН, в раздела на процедурата, в 10-дневен срок от получаването им, но не по-късно от две седмици преди изтичането на срока за кандидатстване.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са **задължителни** за всички кандидати.

Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 24. Адрес за подаване на проектните предложения/концепциите за проектни предложения:

Формулярът за кандидатстване се подава по електронен път чрез ИСУН 2020 на следния интернет адрес: <https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Active>

## 25. Допълнителна информация

**Решение за предоставяне на безвъзмездна финансова помощ и сключване на Административен договор.**

При положителен резултат от оценяването Ръководителят на Управляващия орган на ПНИИДИТ в едноседмичен срок от приключване на оценяването взема решение за предоставяне на безвъзмездна финансова помощ по всяко одобрено проектно предложение.

Решението на Ръководителя на УО се обективира в **Административен договор за директно предоставяне на безвъзмездна финансова помощ** (**Приложение 10** към Условията за изпълнение) за предоставяне на безвъзмездна финансова помощ с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

При одобрен оценителен доклад конкретният бенефициент следва да представи:

**1. За целите на изпълнението и електронното отчитане на проекта**, конкретният бенефициент следва самостоятелно да създаде потребителски профили за достъп до ИСУН, като използва функционалностите на системата. Потребителският профил за електронно отчитане се създава от конкретния бенефициент в модул „E-кандидатстване”, раздел „Проектни предложения”, секция (таб) „Профили за Е-отчитане”. За целта в системата следва да се прикачи **Заявление за профил за достъп на ръководител на бенефициента до ИСУН** (**Приложение 11** към Условията за изпълнение) и/или **Заявление за профил за достъп на упълномощени от бенефициента лица до ИСУН** (**Приложение 12** към Условията за изпълнение) – подписано с валиден КЕП от законния представител на кандидата и е вписан като такъв в ТР и РЮЛНЦ. В случаите, когато кандидатът се представлява заедно от няколко физически лица, заявлението се попълва и подписва от всички тях.

След проверка на данните, въведени в ИСУН, **УО активира създадения потребителски профил** след сключване на Административния договор с конкретния бенефициент.

Заедно с договора на кандидата се изпраща и **Заявление за профил за достъп на ръководител на бенефициента до ИСУН 2020 (Приложение 11** към Условията за изпълнение**) и/или Заявление за профил за достъп на упълномощени от бенефициента лица до ИСУН 2020 (Приложение 12** към Условията за изпълнение**)**. Заявлението се подписва с валиден КЕП от лице, което е официален представляващ на кандидата и е вписан като такъв в ТР и РЮЛНЦ. В случаите, когато кандидатът се представлява заедно от няколко физически лица, заявлението се попълва и подписва от всички тях.

В случай че кандидатите желаят да упълномощят лице, различно от официалния представляващ/официалните представляващи на Кандидата, да сключат Договор за предоставяне на безвъзмездна финансова помощ (БФП) чрез пълномощник, представят и нотариално заверено **Пълномощно за подписване на договора за БФП** с бенефициента. Пълномощното се подава чрез ИСУН подписано с валиден КЕП от лице, което е официален представляващ на кандидата и е вписано като такъв в ТР и регистъра ЮЛНЦ. Когато кандидатът се представлява САМО ЗАЕДНО от няколко физически лица, се попълват данните и пълномощното се подписва с валиден КЕП от всяко от тях.

**С одобрен кандидат, по отношение на когото е налице неприключена проверка по сигнал за нередност, може да бъде сключен административен договор за предоставяне на безвъзмездна финансова помощ. В този случай в поканата за сключване на договор УО информира кандидата за обстоятелството, че ако е налице „активен“ сигнал за нередност или нередност при депозиране на искане за плащане, такова няма да бъде извършвано до приключването на сигнала, респективно до приключване на последвалата процедура по администриране на нередността. Извън тези случаи, административен договор не се сключва (до отпадане на основанията за това) при наличие на:**

- активен сигнал за нередност със сигналоподател: Дирекция „Защита на финансовите интереси на Европейския съюз (АФКОС)” към Министерство на вътрешните работи,  Европейската служба за борба с измамите (ОЛАФ) към Европейската комисия, Държавна агенция „Национална сигурност” (ДАНС), Одитния орган (окончателен одитен доклад).

- образувано досъдебно производство, чийто предмет засяга друг сключен договор за безвъзмездна финансова помощ с одобрения кандидат.

**Няма да бъде сключван административен договор с конкретния бенефициент, когато са налице задължения във връзка с недължимо платени, надплатени, неправомерно получени или неправомерно усвоени средства, включително лихвите върху тях. При наличие на някое от посочените обстоятелства, покана по чл. 36, ал. 2 от ЗУСЕФСУ до конкретния бенефициент по настоящата процедура не се изпраща.**

**При наличие на някое от посочените обстоятелства, покана за сключване на административен договор до съответния кандидат не се изпраща.**

След сключване на административните договори, с оглед спазване на изискванията за публичност и прозрачност на държавните и минималните помощи и във връзка с чл. 9 от Регламент (ЕС) № 651/2014, в Модула за прозрачност на Европейската комисия ще се публикува информация за всяка предоставена индивидуална държавна помощ в размер над 100 000 евро, както и в Информационна система „Регистър на минималните помощи“, поддържан от Министерство на финансите, ще се публикува информация за всяка предоставена индивидуална минимална помощ.

## 26. Приложения към Условията за кандидатстване:

**Приложения за попълване:**

Пълномощно за подаване на проектното предложения (ако е приложимо), с което се упълномощава титулярът на валиден КЕП, с който ще се подаде предложението – **Приложение 1**,

Декларация, че кандидатът е запознат с Условията за кандидатстване и Условията за изпълнение – **Приложение 2**

Декларация за държавни/ минимални помощи – **Приложение 3**, вкл. Информация относно получена държавна/минимална помощ – **Приложение 3.1**

Декларация за обстоятелствата по чл. 3 и чл. 4 от Закона за малките и средни предприятия – **Приложение 4**, вкл. Справка за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП – **Приложение 4.1**)

Работни пакети етапи (РП етапи) **– Приложение 4а**

**Приложения за информация:**

Критерии за техническа и финансова оценка на проектните предложения – **Приложение 5**

Примерни указания за попълване на електронен Формуляр за кандидатстване **– Приложение 6**

Указание на министъра на финансите за третиране на ДДС като допустим разход при изпълнение на проекти по програмите, финансирани от ЕФРР, ЕСФ+, КФ, ФСП и ЕФМДРА, ФУМИ, ФВС, програмата по ИУГВП, както и на средствата за финансиране на подхода ВОМР от ЕЗФРСР на ЕС, за програмен период 2021-2027 г. – **Приложение 7**

Използвани съкращения и определения **– Приложение 8**

Информация относно спазване на принципа за „ненанасяне на значителни вреди“ **– Приложение 9.**

1. Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора – Общ регламент за групово освобождаване (ОРГО) [↑](#footnote-ref-2)
2. Регламент (ЕС) 2021/695 на Европейския парламент и на Съвета от 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (ЕС) № 1290/2013 и (ЕС) № 1291/2013 (ОВ L 170, 12.5.2021 г., стр. 1). [↑](#footnote-ref-3)
3. За „По-слабо развити региони“, процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. За регион „В преход“ процентът на съфинансиране от ЕФРР и от националния бюджет, като нормативно определената ставка е 70% от ЕФРР и 30% национално съфинансиране. [↑](#footnote-ref-4)
4. Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. [↑](#footnote-ref-5)
5. 1) зачитането на основните права и спазването на Хартата на основните права на Европейския съюз; 2) равенството между мъжете и жените, интегрирането на принципа на равенство между половете и отчитането на социалните аспекти на пола; 3) недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация; 4) достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания ); 5) целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“. [↑](#footnote-ref-6)
6. Допълнителна информация относно спазване на принципа за „ненанасяне на значителни вреди“ е налична в Приложение 9. [↑](#footnote-ref-7)
7. В съответствие с изискванията за допустимост на разходите по чл. 63, пар. 2 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (OB L 231, 30/06/2021, p. 159–706) [↑](#footnote-ref-8)
8. Определение и допълнителна информация относно спазване на принципа за „ненанасяне на значителни вреди“ са налични в Приложение 9 към Условията за кандидатстване. [↑](#footnote-ref-9)
9. Това изключение не се прилага за действия по тази мярка в инсталации, предназначени изключително за третиране на опасни отпадъци, които не подлежат на рециклиране, и за съществуващи инсталации, при които действията по тази мярка имат за цел повишаване на енергийната ефективност, улавяне на отработени газове за съхранение или използване или оползотворяване на материали от пепел от изгаряне, при условие че тези действия по тази мярка не водят до увеличаване на капацитета на инсталациите за преработка на отпадъци или до удължаване на жизнения цикъл на инсталациите; доказателства за това се представят за всяка инсталация. [↑](#footnote-ref-10)
10. Това изключение не се прилага за действия по тази мярка в съществуващи заводи за механично биологично третиране, при които действията по тази мярка са предназначени за повишаване на енергийната ефективност или за модернизиране на дейностите по рециклиране на разделени отпадъци за компостиране на биоотпадъци и анаеробно разграждане на биоотпадъци, при условие че тези действия по тази мярка не водят до увеличаване на капацитета на предприятията за преработка на отпадъци или до удължаване на жизнения цикъл на инсталациите; доказателства за това се представят за всяка инсталация [↑](#footnote-ref-11)
11. Съгласно определението за „експериментално развитие“, посочено в Приложение 8 [↑](#footnote-ref-12)
12. В съответствие с чл. 195, пар. 2 от Регламент (ЕС, ЕВРАТОМ) № 2024/2509 г., печалбата се определя като надвишаването на постъпленията спрямо допустимите разходи направени от конкретен бенефициент в момента на предявяване на искане за окончателно плащане по сключен административен договор по настоящата процедура . Посочените постъпления се ограничават до прихода, генериран от дейностите по проекта. Приходите, генерирани от използване на резултатите, не се считат за постъпления от дейностите. [↑](#footnote-ref-13)
13. В съответствие с изискванията за допустимост на разходите по чл. 63, пар. 2 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (OB L 231, 30/06/2021, p. 159–706) [↑](#footnote-ref-14)
14. https://ec.europa.eu/info/funding-tenders/opportunities/docs/2021-2027/horizon/guidance/ls-decision\_he\_en.pdf. [↑](#footnote-ref-15)
15. Вж Решение на Европейската комисия от 7 юли 2021 г. за използването на еднократни суми по Рамковата програма на ЕС за научни изследвания и иновации „Хоризонт Европа“ 2021-2027 г. и по Програмата за научни изследвания и обучение на Европейската общност за атомна енергия 2021-2025 г. <https://ec.europa.eu/info/funding-tenders/opportunities/docs/2021-2027/horizon/guidance/ls-decision_he_en.pdf> . [↑](#footnote-ref-16)
16. Съгласно чл. 53, пар. 3, буква „в“ от Регламент (ЕС) 2021/1060, прилагания определен размер на еднократната сума е в съответствие с правилата за прилагането на съответната еднократна сума, прилагана в други политики на Съюза за подобен вид операция. [↑](#footnote-ref-17)
17. В съответствие с изискванията за допустимост на разходите по чл. 63, пар. 2 от Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (OB L 231, 30/06/2021, p. 159–706) [↑](#footnote-ref-18)
18. Съгласно определението за „експериментално развитие“, посочено в Приложение 8 [↑](#footnote-ref-19)
19. Съгласно чл. 5, параграф 2, буква „а“ от Регламент (ЕС) № 651/2014 [↑](#footnote-ref-20)
20. Съгласно чл. 2, т. 28 от Регламент (ЕС) № 651/2014. [↑](#footnote-ref-21)
21. Съгласно чл. 8 от Регламент (ЕС) № 651/2014 и чл. 5 от Регламент (ЕС) № 1407/2013. [↑](#footnote-ref-22)
22. Съгласно информацията за „Харта на основните права на Европейския съюз” и Насоките за прилагане на Хартата на основните права на ЕС, публикувани на интернет адрес - <https://www.eufunds.bg/bg/node/8223> [↑](#footnote-ref-23)
23. Съгласно информацията за „Конвенция на ООН за правата на хората с увреждания” и Насоките за прилагане на Конвенцията на ООН за правата на хората с увреждания, публикувани на интернет адрес - <https://www.eufunds.bg/bg/node/8224> [↑](#footnote-ref-24)
24. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени. [↑](#footnote-ref-25)